Etxauri

Etxauri ([etʃa.uɾi]) Nafarroa Garaiko erdialdean dagoen udalerri bat da, Iruñerrian kokatua. Iruñetik 13 kilometrora dago, eta  biztanle zituzten . urtean.

Iruñerriko Mankomunitatea, zaborra biltzeaz, ur-horniduraz eta bestelako zerbitzuak eskaintzeaz arduratzen da, Iruñea inguruko gune metropolitarreko beste hainbat herritan bezala.

 Geografia 
Etxauri Iruñeko merindadearen hegoaldean kokatzen da Lizarrako merindadearen ondoan. Arga ibaiak udalerria zeharkatzen du. Herrira heltzeko Oltza Zendeako Ibero kontzejutik, Ziritzara doan errepidea hartu behar da.

 Udalerri mugakideak 
Mugakide ditu iparraldean Oltza, hegoaldean Ziritza eta Zabaltza, ekialdean Zizur Zendea, eta mendebaldean Goñerri eta Gesalatz.

 Klima 
Etxauriko Otazu izeneko gunean, itsasoaren mailatik 387 metrora dago eta Nafarroako gobernuak 1976an jarritako estazio meteorologikoa dago.Nafarroako Meteorologi Agentziaren webgunea.

 Historia 
300px|thumb|Etxauri ibarraren ikuspegia.
Historiaurreko hainbat aztarna aurkitu dira baina Etxauriri buruzko lehen dokumentu ofiziala 1055. eta 1069. urte artekoa da. Erdi Aroan zehar, erregearen bizitoki izan zen eta Iruñeko katedralak ondasunak izan zituen Etxaurin. Horren ondoren, XIX. mendera arte, nobleziaren jaurerria izan zen. 1846. urtean, Nafarroan egin administrazio aldaketekin, herriak Etxauribar izeneko ibarra utzi eta udalerri independentea bihurtu zen. Ibarra osatzen zuten gainontzeko bederatzi herriek ere independentzia eskuratu zuten.

1896an lehendabizikoz agertu zen mahats-zorria Nafarroa Garaian, Etxaurin hain zuzen ere. Buztin-lurrek eta uda beroek bertatik hiru aldetara zabaldu zuten intsektua.

 Demografia 

2008ko erroldaren arabera, Espainiaz kanpoko 27 etorkin bizi ziren herrian, biztanleriaren %5,30 (Nafarroako batez besteko kopuruaren azpitik).

 Politika 

 Udaletxea 
Etxauriko udaletxeko idazkaria Ziritza, Etxarri eta Bidaurretako idazkari ere bada.

 HELBIDEA: Plaza Zaldualdea, 1
 Udal hauteskundeak 
2003an bezala, Etxauriko alkatea sentsibilitate abertzalekoEtxauri reivindica la ikurriña como su bandera frente al Gobierno de UPN, Diario de Navarra, 2011ko otsailaren 7a. Herri Kandidatura (HK-CP) ekimeneko José Javier Erro Larrea atera zen 2007ko udal hauteskundeetan. Hauteskundeetara talde bakarra aurkeztu zen eta aukeratzeko zeuden zazpi zinegotziak lortu zituen, gehiengo osoa. Zuri emandako botoak 62 izan ziren (emandako boto guztien %23,66), eta baliogabeko botoak 50(emandako botoen %16,03). Abstentzioa %28,44koa izan zen.

+Etxauriko Udala 2007 Alderdia  Botoak  Zinegotziak Herri Kandidatura  200  7

Aldiz, 2011n bi zerrenda aurkeztu ziren eta Agrupación Independiente Etxauritarra gailendu zen, boto alde txikiz. Santiago Huarte Astiz aukeratu zuten alkate.

+Etxauriko Udala 2011 Alderdia  Botoak  Zinegotziak Etxauritarra  188  4 Herri Kandidatura  175  3

 Alkateak 
Hauek izan dira Etxauriko azken alkateak:
AlkateaAgintaldi hasieraAgintaldi amaieraAlderdia 1979 1983 1983 1987 1987 1991 1991 1995 1995 1999 1999 2003 Jose Javier Erro Larrea 2003 2007 Herri Kandidatura Jose Javier Erro Larrea 2007 2011 Herri Kandidatura Santiago Uharte Astitz 2011 2015Agrupación Independiente Etxauritarra Idoia Aritzala Etxarren 2015 2019 EH Bildu Idoia Aritzala Etxarren 2019 Jardunean EH Bildu

 Azpiegiturak 
La Pamplonesa autobus konpainiak Etxauri Iruñearekin batzen du. Autobus lineak ibilbide hau egiten du:

 Etxauri - Ibero - Ororbia - Orkoien eta Iruñea

Horrez gain, autobus konpainia beraren beste linea batek honako ibilbidea egiten du:

 Bidaurreta - Etxarri - Ziritza - Etxauri - Ibero - Ororbia - Aratzuri - Orkoien eta Iruñea

La Estellesa autobus konpainiaren Iruñea eta Lizarra arteko lineak ere geltokia du Etxaurin. Lineak honako ibilbidea egiten du:

 Iruñea - Orkoien - Etxauri - Izurtzu - Muez - Abartzuza - Bearin eta Lizarra

 Kultura 
 Kirolak 
Etxauriko haitzak (1.136 m) ezagunak dira eskalada eskolagatik. Sarbil edo Cabezón de Etxauri izenak ere hartzen dituzte. Eskalatzeko bide klasikoak dira El Kiriako, Cantero, La Rueca eta El Huso. 

Bestela, Etxauriko harria delakoa harri landugabe bat da, harri jasotze probak egiteko erabilia. 136,5 kilo pisatzen du. Irregularra izaki, zaila da jasotzen. Urtero harri-jasotzaile ospetsuak lehiatzen dira, harriari altxaldi gehien nork egin.

 Jaiak 
 Herriko jaiak ekainean ospatzen dira, San Antonio egunaren (ekainak 13) inguruan.
 Santa Eulaliaren omenez jaiak ospatzen dira abenduan.

 Ondasun nabarmenak 

 Santa Eulalia eliza, Erdi Aroan eraikia, XVIII. mendean berriztatua.
 Hainbat dorretxe artzain-etxe bihurturik daude. Ezagunenen artean, Otazu dorretxea.

 Herritar ospetsuak 
 Ramon Esparza (1825-1907), kazetari eta idazle karlista.
 Esteban Ezkurra (1888-1964) Erreketeen komandantea eta politikaria.
 Aihen Muñoz (1997-), futbolaria.

 Erreferentziak 

 Ikus, gainera 

 Nafarroako udalerrien zerrenda
 Iruñerria
 Iruñeko merindadea

 Kanpo estekak 

 Etxauriri buruzko informazioa Nafarroako gobernuaren webgunean.
 Etxauriko euskarari buruzko artikulua Argia astekarian (2009-03-22)
 Romana Basterra kalearen ikuspegia Google Street View-n.
 "Herri txiki, infernu handi" saioan (ETB).

Kategoria:Etxauri